CELEX: 21994A0103(15)
Language: el
Date: 1992-05-02 00:00:00
Title: Συμφωνία για τον Ευρωπαϊκό Οικονομικό Χώρο - Πρωτόκολλο 14 σχετικά με το εμπόριο προϊόντων άνθρακα και χάλυβα

Avis juridique important

|

21994A0103(15)

Συμφωνία για τον Ευρωπαϊκό Οικονομικό Χώρο - Πρωτόκολλο 14 σχετικά με το εμπόριο προϊόντων άνθρακα και χάλυβα  

Επίσημη Εφημερίδα αριθ. L 001 της 03/01/1994 σ. 0175 - 0176

ΠΡΩΤΟΚΟΛΛΟ 14 σχετικά με το εμπόριο προϊόντων Άνθρακα και ΧάλυβαΆρθρο 1 Το παρόν πρωτόκολλο ισχύει για τα προϊόντα που καλύπτονται από τις διμερείς Συμφωνίες Ελευθέρων Συναλλαγών (που στη συνέχεια αποκαλούνται «Συμφωνίες Ελευθέρων Συναλλαγών»), οι οποίες συνήφθησαν μεταξύ της Ευρωπαϊκής Κοινότητας Άνθρακα και Χάλυβα και των μελών της, αφενός, και των επιμέρους κρατών της ΕΖΕΣ, αφετέρου, ή, ενδεχομένως, μεταξύ των κρατών μελών της Ευρωπαϊκής Κοινότητας Άνθρακα και Χάλυβα και των αντίστοιχων κρατών της ΕΖΕΣ.Άρθρο 2 1. Οι Συμφωνίες Ελευθέρων Συναλλαγών δεν επηρεάζονται, εκτός αν άλλως ορίζεται στο παρόν πρωτόκολλο. Όπου δεν εφαρμόζονται οι Συμφωνίες Ελευθέρων Συναλλαγών, εφαρμόζονται οι διατάξεις της παρούσας συμφωνίας. Όπου εξακολουθούν να εφαρμόζονται οι ουσιαστικές διατάξεις των Συμφωνιών Ελευθέρων Συναλλαγών, εφαρμόζονται επίσης οι θεσμικές διατάξεις των συμφωνιών αυτών.2. Οι ποσοτικοί περιορισμοί επί των εξαγωγών, τα μέτρα ισοδυνάμου αποτελέσματος, οι δασμοί και οι επιβαρύνσεις ισοδυνάμου αποτελέσματος, που εφαρμόζονται στις συναλλαγές στο εσωτερικό του Ευρωπαϊκού Οικονομικού Χώρου, καταργούνται.Άρθρο 3 Τα συμβαλλόμενα μέρη δεν θεσπίζουν περιορισμούς ή διοικητικές και τεχνικές ρυθμίσεις που δημιουργούν, κατά τις συναλλαγές μεταξύ των συμβαλλομένων μερών, εμπόδια στην ελεύθερη κυκλοφορία προϊόντων που καλύπτονται από το παρόν πρωτόκολλο.Άρθρο 4 Οι ουσιαστικοί κανόνες ανταγωνισμού που εφαρμόζονται σε επιχειρήσεις και αφορούν προϊόντα που καλύπτονται από το παρόν πρωτόκολλο, περιλαμβάνονται στο πρωτόκολλο 25. Το παράγωγο δίκαιο περιλαμβάνεται στο πρωτόκολλο 21 και στο παράρτημα XIV.Άρθρο 5 Τα συμβαλλόμενα μέρη συμμορφώνονται με τους κανόνες για τις ενισχύσεις που χορηγούνται στη βιομηχανία χάλυβα. Αναγνωρίζουν ιδίως ως ισχύοντες και αποδέχονται τους κοινοτικούς κανόνες για τη χορήγηση ενισχύσεων στη βιομηχανία χάλυβα που περιλαμβάνονται στην απόφαση 322/89/ΕΚΑΧ της Επιτροπής, η οποία παύει να ισχύει στις 31 Δεκεμβρίου 1991. Τα συμβαλλόμενα μέρη δηλώνουν ότι αναλαμβάνουν την υποχρέωση να συμπεριλάβουν στη συμφωνία για τον ΕΟΧ νέους κοινοτικούς κανόνες για τη χορήγηση ενισχύσεων στη βιομηχανία χάλυβα μέχρι την έναρξη ισχύος της συμφωνίας, υπό την προϋπόθεση ότι αυτοί θα είναι ουσιαστικά όμοιοι με τους κανόνες της προαναφερθείσας πράξης.Άρθρο 6 1. Τα συμβαλλόμενα μέρη ανταλλάσσουν πληροφορίες για τις αγορές. Τα κράτη της ΕΖΕΣ καταβάλλουν κάθε δυνατή προσπάθεια για να διασφαλίσουν ότι οι παραγωγοί χάλυβα, οι καταναλωτές και οι έμποροι θα παρέχουν τέτοιες πληροφορίες.2. Τα κράτη της ΕΖΕΣ καταβάλλουν κάθε δυνατή προσπάθεια για να διασφαλίσουν ότι οι επιχειρήσεις παραγωγής χάλυβα που είναι εγκατεστημένες στα εδάφη τους θα συμμετέχουν σε ετήσιες έρευνες με αντικείμενο τις επενδύσεις που αναφέρονται στο άρθρο 15 της απόφασης 3302/81/ΕΚΑΧ της Επιτροπής, της 18ης Νοεμβρίου 1981. Τα συμβαλλόμενα μέρη ανταλλάσουν, με την επιφύλαξη της ανάγκης τήρησης του βιομηχανικού απορρήτου, πληροφορίες για τα σημαντικά σχέδια επενδύσεων ή αποεπενδύσεων.3. Όλα τα θέματα που έχουν σχέση με την ανταλλαγή πληροφοριών μεταξύ των συμβαλλομένων μερών καλύπτονται από τις γενικές θεσμικές διατάξεις της συμφωνίας.Άρθρο 7 Τα συμβαλλόμενα μέρη υπογραμμίζουν ότι οι κανόνες καταγωγής που περιλαμβάνονται στο πρωτόκολλο 3 των Συμφωνιών Ελευθέρων Συναλλαγών, οι οποίες συνήφθησαν μεταξύ της Ευρωπαϊκής Οικονομικής Κοινότητας και των επιμέρους κρατών της ΕΖΕΣ, αντικαθίστανται από το πρωτόκολλο 4 της συμφωνίας.